CELEX: 32022D0785
Language: fi
Date: 2022-05-17 00:00:00
Title: Komission päätös (EU) 2022/785, annettu 17 päivänä toukokuuta 2022, tarkistetun verkon suorituskykysuunnitelman hyväksymisestä yhtenäisen eurooppalaisen ilmatilan suorituskyvyn kehittämisjärjestelmän kolmannelle viiteajanjaksolle (2020–2024) (tiedoksiannettu numerolla C(2022) 3022) (Ainoastaan englanninkielinen teksti on todistusvoimainen)

19.5.2022   
               
               
                  FI
               
               
                  Euroopan unionin virallinen lehti
               
               
                  L 140/12
               
            
         KOMISSION PÄÄTÖS (EU) 2022/785,
         annettu 17 päivänä toukokuuta 2022,
         tarkistetun verkon suorituskykysuunnitelman hyväksymisestä yhtenäisen eurooppalaisen ilmatilan suorituskyvyn kehittämisjärjestelmän kolmannelle viiteajanjaksolle (2020–2024)
         
            
               (tiedoksiannettu numerolla C(2022) 3022)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhtenäisen eurooppalaisen ilmatilan suorituskyvyn kehittämisjärjestelmästä ja maksujärjestelmästä sekä täytäntöönpanoasetusten (EU) N:o 390/2013 ja (EU) N:o 391/2013 kumoamisesta 11 päivänä helmikuuta 2019 annetun komission täytäntöönpanoasetuksen (EU) 2019/317 (1) ja erityisesti sen 19 artiklan 3 kohdan,
         sekä katsoo seuraavaa:
         
                     (1)
                  
                  
                     Täytäntöönpanoasetuksen (EU) 2019/317 10 artiklan 5 kohdan mukaan verkon hallinnoijan on laadittava verkon suorituskykysuunnitelma, jonka komissio arvioi kyseisen täytäntöönpanoasetuksen 19 artiklan 2 kohdan mukaisesti.
                  
               
                     (2)
                  
                  
                     Verkon hallinnoija toimitti kolmannelle viiteajanjaksolle laaditun verkon suorituskykysuunnitelman luonnoksen komissiolle 1 päivänä lokakuuta 2019. Verkon suorituskykysuunnitelman luonnoksen toimittamisen jälkeen tapahtuneesta covid-19-pandemian puhkeamisesta johtuvan olosuhteiden muutoksen vuoksi komissio ei saattanut päätökseen kyseisen suunnitelman arviointia. Komission täytäntöönpanoasetuksessa (EU) 2020/1627 (2) säädetyissä kolmatta viiteajanjaksoa koskevissa poikkeuksellisissa toimenpiteissä, jotka komissio on hyväksynyt covid-19-pandemian johdosta, edellytetään, että verkon hallinnoija laatii ja toimittaa komissiolle viimeistään 1 päivänä lokakuuta 2021 verkon suorituskykysuunnitelman tarkistetun luonnoksen kolmannelle viiteajanjaksolle.
                  
               
                     (3)
                  
                  
                     Verkon hallinnoija on laatinut täytäntöönpanoasetuksen (EU) 2019/317 19 artiklan 1 kohdan ja täytäntöönpanoasetuksen (EU) 2020/1627 3 artiklan 5 kohdan mukaisesti verkon suorituskykysuunnitelman tarkistetun luonnoksen kolmannelle viiteajanjaksolle (3), ja komission täytäntöönpanoasetuksella (EU) 2019/123 (4) perustettu verkon hallintoneuvosto on sen hyväksynyt. Verkon hallinnoija toimitti verkon suorituskykysuunnitelman tarkistetun luonnoksen komissiolle 30 päivänä syyskuuta 2021.
                  
               
                     (4)
                  
                  
                     Komissio on arvioinut täytäntöönpanoasetuksen (EU) 2019/317 19 artiklan 2 kohdan mukaisesti suorituskyvyn tarkastuselimen avustamana verkon suorituskykysuunnitelman tarkistetun luonnoksen mainitun asetuksen liitteessä V vahvistettujen perusteiden mukaisesti. Tämä arviointi osoitti, että verkon suorituskykysuunnitelman tarkistettu luonnos täyttää kyseiset perusteet.
                  
               
                     (5)
                  
                  
                     Sen vuoksi komission olisi hyväksyttävä verkon hallinnoijan laatima kolmatta viiteajanjaksoa koskeva tarkistetun verkon suorituskykysuunnitelman lopullinen versio, joka toimitettiin komissiolle 30 päivänä syyskuuta 2021,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään yhtenäisen eurooppalaisen ilmatilan suorituskyvyn kehittämisjärjestelmän kolmannelle viiteajanjaksolle laadittu tarkistettu verkon suorituskykysuunnitelma (2020–2024), jonka verkon hallinnoija toimitti 30 päivänä syyskuuta 2021.
         
         
            2 artikla
            Tämä päätös on osoitettu verkon hallinnoijana toimivalle Eurocontrolille (5).
         
         
            Tehty Brysselissä 17 päivänä toukokuuta 2022.
            
               
                  Komission puolesta
               
               Adina VĂLEAN
               
                  Komission jäsen
               
            
         
         
            (1)  EUVL L 56, 25.2.2019, s. 1.
         
            (2)  Komission täytäntöönpanoasetus (EU) 2020/1627, annettu 3 päivänä marraskuuta 2020, covid-19-pandemiasta johtuvista poikkeuksellisista toimenpiteistä yhtenäisen eurooppalaisen ilmatilan suorituskyvyn kehittämisjärjestelmän ja maksujärjestelmän kolmannella viiteajanjaksolla (2020–2024) (EUVL L 366, 4.11.2020, s. 7).
         
            (3)  Verkon hallinnoijan tarkistettu verkon suorituskykysuunnitelma suorituskyvyn kehittämisjärjestelmän kolmannelle viiteajanjaksolle 2020–2024 on julkaistu EU:n yhtenäisen ilmatilan verkkosivustolla (https://webgate.ec.europa.eu/eusinglesky/node_en).
         
            (4)  Komission täytäntöönpanoasetus (EU) 2019/123, annettu 24 päivänä tammikuuta 2019, ilmaliikenteen hallintaverkon toimintojen toteuttamista koskevista yksityiskohtaisista säännöistä ja komission asetuksen (EU) N:o 677/2011 kumoamisesta (EUVL L 28, 31.1.2019, s. 1).
         
            (5)  Komission päätös C(2019) 3228, 6. toukokuuta 2019.